Blaze7451/Wiki-th-20250601 huggingface dataset:
จอห์น เวย์น พาร์

จอห์น เวย์น พาร์ (John Wayne Parr) เกิดวันที่ 25 พฤษภาคม ค.ศ. 1976 หรือเป็นที่รู้จักในชื่อ JWP เป็นนักมวยไทยรุ่นมิดเดิลเวทชาวออสเตรเลีย ผู้มาจากบุญชูยิม เมืองโกลโคสต์ รัฐควีนส์แลนด์ เขาเป็นแชมป์โลก 8 สมัย และเป็นรองผู้ชนะของรายการ เดอะ คอนเทนเดอร์เอเชีย

**ประวัติ**

**ชีวิตช่วงต้น**
เวย์น พาร์ เริ่มฝึกเทควันโดเมื่อมีอายุได้ 11 ปี เมื่อพาร์เติบโตขึ้น ครอบครัวของเขาได้ย้ายไปเป็นจำนวนมาก และแม่ของเขาช่วยให้เขาได้พบกับโรงยิมใหม่ทุกครั้งที่ทำการย้ายเพื่อให้ลูกชายของเธอได้รับการฝึกฝน เมื่อเขามีอายุสิบหกปี ครอบครัวของเขาก็ได้ย้ายกลับคืนสู่รัฐควีนส์แลนด์ และพาร์ก็ได้เริ่มฝึกฝนกับแบลร์ มัวร์ ซึ่งมัวร์เป็นหนึ่งในโปรโมเตอร์ชั้นนำของควีนส์แลนด์ด้านมวยไทย

**อาชีพช่วงต้นที่ออสเตรเลีย**
พาร์ เริ่มเข้าร่วมทำศึกในระดับอาชีพขณะมีอายุได้ 17 ปี มัวร์ได้ทำการฝึกแก่พาร์สำหรับการต่อสู้ใน 13 นัด โดยพาร์ได้ชนะการแข่งขันของออสเตรเลีย (รุ่น 63 กก.) ขณะที่มีอายุได้ 17 ปี และในรายการเซาธ์แปซิฟิค พาร์เป็นฝ่ายชนะน็อกโดยเทคนิคเหนือ สก็อตต์ เลิฟล็อก โดยพาร์เป็นฝ่ายชนะขณะมีอายุได้ 19 ปี ในระหว่างการสร้างผลงานครั้งแรกของเขาในประเทศออสเตรเลีย เขาก็ได้รับรางวัลระดับภูมิภาคของ WKA ขณะที่มีอายุได้ 19 ปี พาร์ได้พบกับริชาร์ด ซึ่งเป็นหนึ่งในโปรโมเตอร์คิกบ็อกซิ่งที่มีชื่อเสียงมากที่สุดในออสเตรเลียที่ร้านอาหารไทยที่มีชื่อว่า บุญชูไทย และได้เชิญชวนเขาเพื่อให้เขาได้ฝึกฝนในประเทศไทย ในช่วงนี้เอง ที่พาร์ได้รับการตั้งชื่อว่า "จอห์น เวย์น พาร์" ภายหลังจากที่มีภาพยนตร์ตะวันตกของ จอห์น เวย์น โดยเวล

**ผลงานระดับอาชีพในไทย**
ใน ค.ศ. 1995 พาร์ได้ย้ายมาอยู่ที่ประเทศไทยและใช้ชีวิตอยู่ในค่ายมวยไทยเป็นระยะเวลาสี่ปี และทำการฝึกฝนทั้งในพัทยาและกรุงเทพ โดยเข้าร่วมใน 30 รายการแข่งขัน และชนะสองรายการระดับโลก ในระดับอาชีพของเขาที่ประเทศไทย เขาได้ทำท่าเลียนแบบนักยิงปืนโดยทำท่าชักปืนขึ้นมายิงในช่วงตอนจบของการไหว้ครูรำมวยก่อนทำการแข่งขัน และการเคลื่อนไหวนี้ได้เป็นที่ตราตรึงแก่สายตาประชาชนชาวไทย และเส้นทางสายนี้เองที่ทำให้เขาได้เป็นที่นิยมในประเทศไทย รวมถึงได้รับการโหวตให้เป็น นักมวยฝรั่งยอดเยี่ยม แห่งปี ใน ค.ศ. 1997 จากการต่อสู้ที่สนามมวยเวทีลุมพินีสามครั้ง กับวันเฉลิมพระชนมพรรษาพระบาทสมเด็จพระเจ้าอยู่หัวครั้งแรกของเขา ใน ค.ศ. 1999 พาร์ได้ย้ายกลับไปยังประเทศออสเตรเลียเพื่อเปิดโรงยิมของเขาเองในชื่อ "บุญชูยิม" และเขาได้เริ่มต้นการแข่งขันชกมวยสากล

**เดอะ คอนเทนเดอร์เอเชีย รอบชิงชนะเลิศ**
วันที่ 12 เมษายน ค.ศ. 2008 พาร์ได้ต่อสู้กับ ยอดแสนไกล ที่ประเทศสิงคโปร์ ในรายการ เดอะ คอนเทนเดอร์เอเชีย กับเงินรางวัล 150,000 ดอลลาร์สหรัฐ การต่อสู้ในครั้งนี้ถือเป็นการต่อสู้ที่สะเทือนอารมณ์สำหรับพาร์ เพียงในช่วงสัปดาห์ก่อนการแข่งขัน พ่อของเขาได้รับการวินิจฉัยว่าเป็นมะเร็งระยะสุดท้าย อีกทั้งภรรยาของเขาก็กำลังตั้งครรภ์ เขาพยายามยืนหยัดจากการน็อคสองครั้งขณะทำการแข่งขัน แต่แล้วเขาก็เป็นฝ่ายแพ้จากการตัดสินของกรรมการอย่างเป็นเอกฉันท์

**การแสดง**
จอห์น เวย์น พาร์ ยังได้ร่วมแสดงในภาพยนตร์ขนาดสั้น ดังเช่น เดอะไวโอเลนท์ ที่เขียนโดย เจมส์ ริชาร์ด และ เคธ แมคโดนัลด์ ภาพยนตร์ชุดนี้ถ่ายทำในประเทศออสเตรเลียและได้รับรางวัลออกแบบท่าต่อสู้ระยะสั้นยอดเยี่ยมในเทศกาลภาพยนตร์นานาชาติ

**ดูเพิ่ม**
 มวยไทย- เดอะ คอนเทนเดอร์เอเชีย- เค-วัน- นักมวยไทย

**อ้างอิง**

**แหล่งข้อมูลอื่น**
  Boonchu Gym-  Professional boxing record for John Wayne Parr date=2012-10-04  from BoxRec
หมวดหมู่:นักมวยไทยชาวออสเตรเลีย
หมวดหมู่:บุคคลจากรัฐควีนส์แลนด์
หมวดหมู่:นักต่อสู้แบบผสม
หมวดหมู่:แชมป์โลกมวยไทย
หมวดหมู่:นักมวยเค-วัน
เฉลิมชัย

เฉลิมชัย อาจหมายถึง- พลเอก เฉลิมชัย จารุวัสตร์ อดีตรัฐมนตรีประจำสำนักนายกรัฐมนตรี- พันตรี เฉลิมชัย มัจฉากล่ำ หรือ ผู้พันตึ๋ง (2 สิงหาคม 2496 — ), นายทหารซึ่งฆ่าผู้ว่าราชการจังหวัดยโสธรเมื่อต้นปี 2544 โดยใช้มีดแทง เชือด ปาดลำคอ แล้วใช้ปืนยิงศีรษะซ้ำอีกหนึ่งนัด เนื่องจากถูกผู้ตายตรวจพบว่าทุจริต ต่อมา ศาลอาญา ศาลอุทธรณ์ และศาลฎีกาพิพากษาประหารชีวิต แต่พระมหากษัตริย์พระราชทานอภัยโทษ- เฉลิมชัย โฆษิตพิพัฒน์ (15 กุมภาพันธ์ 2498 — ), ศิลปินแห่งชาติ สาขาทัศนศิลป์ (จิตรกรรม)- เฉลิมชัย ศรีอ่อน (7 มีนาคม 2508 — ), รัฐมนตรีว่าการกระทรวงทรัพยากรธรรมชาติและสิ่งแวดล้อม- เฉลิมชัย มหากิจศิริ (4 พฤศจิกายน 2521 — ), นักแสดงซึ่งต่อมาเป็นนักการเมืองสังกัดพรรคเพื่อไทย
การแถลงข่าว

งานแถลงข่าวที่ทำเนียบขาว
การแถลงข่าว (news conference หรือ press conference) การจัดงานสื่อมวลชนโดยผู้ให้ข่าวเชิญนักข่าวมารับข่าว
ในการแถลงข่าวนั้นอาจมีผู้ให้ข่าวจำนวนหนึ่งคนหรือมากกว่า ที่อาจให้ผู้รายงานข่าวถามคำถาม ในบางครั้งอาจเป็นงานที่จัดเพื่อตอบคำถามเพียงอย่างเดียว ในบางครั้งไม่เปิดโอกาสให้นักข่าวถามคำถาม ส่วนในงานที่ไม่มีการให้สัมภาษณ์ หรือตอบคำถามใด จะมีการให้ถ่ายรูปอย่างเดียว ที่เรียกว่า ภาพข่าว
งานแถลงข่าวนั้นโดยมากจะจัดขึ้นโดยนักการเมือง ทีมกีฬา สตูดิโอภาพยนตร์หรือผู้มีชื่อเสียง ผู้ประชาสัมพันธ์ผลิตภัณฑ์สินค้า นักกฎหมายเพื่อให้ข้อมูลคดีความ หรือโดยใครก็ได้ที่ต้องการหาผลประโยชน์จากสื่อ สถานที่จัดงานอาจจัดขึ้นที่ใดก็ได้ ไม่ว่าจะเป็นสถานที่ที่เป็นทางการอย่างเช่น ทำเนียบขาว หรือสถานที่ไม่เป็นทางการอย่างเช่นท้องถนน เช่น สถานที่เกิดอาชญากรรม สถานที่มักใช้จัดงานแถลงข่าว คือ ห้องแถลงข่าวของโรงแรม และ สำนักงานศาล เป็นต้น
หมวดหมู่:การประชาสัมพันธ์
อ่าวขัมภัต

ภาพอ่าวขัมภัต จากอวกาศ
อ่าวขัมภัต (Gulf of Khambhat) หรือ อ่าวแคมเบย์ (Gulf of Cambay) เป็นอ่าวในทะเลอาหรับ ทางชายฝั่งทิศตะวันตกของประเทศอินเดีย ในรัฐคุชราต ทางทิศตะวันออกเฉียงใต้ของคาบสมุทรกาเฐียวาร มีแม่น้ำนาร์มทาและแม่น้ำทัปตีไหลลงที่อ่าวนี้ เป็นอ่าวที่ตื้นเขินจากการทับถมของตะกอนอย่างต่อเนื่อง
หมวดหมู่:อ่าวในมหาสมุทรอินเดีย
สาธารณรัฐประชาชนมองโกเลีย

สาธารณรัฐประชาชนมองโกเลีย (langx|mn|Бүгд Найрамдах Монгол Ард Улс (БНМАУ), 50px, Bügd Nairamdakh Mongol Ard Uls (BNMAU)) คือรัฐคอมมิวนิสต์ในเอเชียตะวันออกระหว่าง ค.ศ. 1924 ถึง ค.ศ. 1992 หลังจากมองโกเลียได้รับเอกราชจากจีน จากการช่วยเหลือของสหภาพโซเวียตแต่ต้องสถาปนาการปกครองเป็นระบอบคอมมิวนิสต์ตามแบบประเทศเพื่อนบ้าน ลัทธิคอมมิวนิสต์สิ้นสุดลงจากมองโกเลียเมื่อปี ค.ศ. 1991 ปีเดียวกันกับการล่มสลายของสหภาพโซเวียต ซึ่งต่อมามองโกเลียได้นำระบอบประชาธิปไตยแบบรัฐสภามาใช้กับตน 

**ประวัติศาสตร์**

**การเมืองการปกครอง**

**บริหาร**

**นิติบัญญัติ**

**ตุลาการ**

**กองทัพ**

**เศรษฐกิจ**

**ดูเพิ่ม == - ประวัติศาสตร์มองโกเลีย- คอมมิวนิสต์

**อ้างอิง**

**แหล่งข้อมูลอื่น**

หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศมองโกเลีย
หมวดหมู่:รัฐบริวารของสหภาพโซเวียต
ม
ม
หมวดหมู่:อดีตรัฐสมาชิกสหประชาชาติ
ปริศนารักสลักแค้นข้ามภพ

ปริศนารักสลักแค้นข้ามภพ (Uragiri wa Boku no Namae wo Shitteiru) หรือที่รู้จักในชื่อ UraBoku เป็นเป็นมังงะ และ ภาพยนตร์การ์ตูนโทรทัศน์ของญี่ปุ่น ประเภท โชโจะ โดย โอดะกิริ โฮตารุ ออกอากาศทาง Chiba TV. ในปี พ.ศ. 2553 และตีพิมพ์เป็นนวนิยายในประเทศไทย ปัจจุบันออกมาทั้งหมด 6 เล่ม

**เนื้อเรื่อง**
ซากุราอิ ยูกิ เป็นนักเรียนม.ปลายที่อาศัยอยู่ในสถานรับเลี้ยงเด็กกำพร้าแห่งหนึ่งในอาซาฮิ มีพลังลึกลับที่สามารถอ่านความทรงจำของคนอื่นได้ ยูกิเติบโตมาพร้อมกับรุ่นพี่ในสถานรับเลี้ยงฯคนหนึ่ง ที่ชื่อว่า คานะตะ วากามิยะ ยูกิรักคานาตะมากเหมือนพี่ชายแท้ๆของตนเอง วันหนึ่งหลังจากกลับโรงเรียน ผอ.สถานเด็กกำพร้าเรียกตัวเขาไปพบ เขาได้พบชายที่ชื่อว่า กิโอ ทาคาชิโระ ซึ่งอ้างตัวว่าเป็นพี่ชายของเขา และต้องการรับเขาไปอยู่ด้วยที่โตเกียว ยูกิที่มักคิดว่าตนเองอยู่อย่างโดดเดี่ยว สับสนมาก และขอเวลาทาคาชิโระในการคิดทบทวน ที่โรงเรียนยูกิมักเป็นที่นิยมในหมู่สาวๆ ดังนั้นจึงเป็นที่อิจฉาของเพื่อนยูกิที่ชื่อว่า อุซึกิ ในวันที่จิตใจเขาตกต่ำ จากการเป็นที่อิจฉาของเพื่อนคนหนึ่งในห้อง ยูกิได้พบกับชายคนหนึ่ง ชื่อว่า เซส ทั้งๆที่เจอกันเป็นครั้งแรก แต่ยูกิกลับมีความคุ้นเคยกับชายคนนี้มาก เสมือนกับว่าเคยรู้จักกันมาก่อน
วันหนึ่ง ยูกิถูกโจมตีจากสัตว์ลึกลับ แต่เซสก็มาช่วยไว้ ทาคาชิโระ ได้ปรากฏตัว พร้อมกับ ซูคุโมะ และ โทโกะ คนที่เคยช่วยยูกิจากพวกอันธพาลมาครั้งหนึ่ง ทาคาชิโระกล่าวว่า พวกเขาเองก็มีพลังพิเศษเหมือนกับยูกิ และนั่นเป็นสิ่งชี้ชัดว่าเป็นคนในตระกูลเดียวกัน และชักชวนยูกิมาเป็นส่วนหนึ่ง ยูกิขอเวลาตัดสินใจเช่นเดิม เซสไปส่งยูกิที่สถานเด็กกำพร้า พร้อมบอกว่านั่นคือดิวรัส และยังกำชับยูกิ ว่าคืนพรุ่งนี้ห้ามออกไปไหน ถึงกระนั้น เย็นวันต่อมาแม่บ้านพบว่ามีเด็กในสถานเด็กกำพร้าหายไป และวานยูกิช่วยออกตามหา ยูกิซึ่งได้รับข้อความจากอุซึกิ ว่าเด็กๆอยู่ที่ดาดฟ้าของโรงเรียน ยูกิจึงรีบไปที่นั่น ณ ดาดฟ้าโรงเรียน ยูกิพบว่าอุซึกิโดนดิวรัสเข้าสิง และพยายามจะฆ่ายูกิ ซูคุโมะมาช่วยยูกิไว้ แต่ก็ได้รับบาดเจ็บมาก ตอนนั้นเองเซสมาช่วยยูกิ และจัดการกับดิวรัสอย่างง่ายดาย ตอนนั้นยูกิพบว่าตนเองมีพลังในการรักษาผู้คน และด้วยไม่อยากให้เด็กๆได้รับอันตรายอีก ยูกิจึงตัดสินใจ ไปโตเกียวในที่สุด
หมวดหมู่:การ์ตูนญี่ปุ่นแนวโชโจะ
หมวดหมู่:มังงะที่ตีพิมพ์ในปี พ.ศ. 2548
หมวดหมู่:อนิเมะที่ออกฉายในปี พ.ศ. 2553
หมวดหมู่:ความหลากหลายทางเพศในอนิเมะและมังงะ
หมวดหมู่:มังงะของสำนักพิมพ์คาโดกาวะโชเต็ง
แฮร์ค็อยเนอร์อุนท์ดีฟลูท

แฮร์ค็อยเนอร์อุนท์ดีฟลูท (Herr Keuner und die Flut; แปลว่า "นายค็อยเนอร์กับน้ำขึ้น") เป็นนิทานคติสอนใจ ของแบร์ท็อลท์ เบร็ชท์

**เนื้อหา**
นายค็อยเนอร์เดินไปในหุบเขาแห่งหนึ่ง เมื่อน้ำเริ่มขึ้นจึงรู้ว่าตัวเองอยู่ในชะวากทะเล ทันใดนั้นนายค็อยเนอร์หยุดเดินและมองหาเรือที่อาจจะช่วยเขาออกไปจากสถานการณ์นั้นได้ เขารอจนน้ำท่วมถึงคอ ซึ่งหากรอต่อไปคงต้องจมน้ำแน่ จึงทิ้งความหวังในการรอเรือและตั้งความหวังว่าน้ำจะไม่ขึ้นต่อไป แต่แล้วน้ำก็ท่วมมาถึงปาก จึงทิ้งความหวังน้ำไม่ขึ้นอีกและเริ่มว่าย และเข้าใจว่าตนเองเป็นเรือเช่นกัน

**คติสอนใจ**
แบร์ท็อลท์ เบร็ชท์ ต้องการให้ผู้อ่านมีความเชื่อมั่นในตัวเองและพยายามช่วยตัวเอง ไม่ควรรอความช่วยเหลือจากคนอื่น นอกเหนือจากนั้นควรมีความมั่นใจในตัวเอง
ส่วนมากคนจะไม่ค่อยคิดเท่าใด จะรอแต่ความช่วยเหลือจากผู้อื่น ซึ่งของอย่างนี้ไม่แน่นอน เมื่อคนเข้าใจและมองเห็นว่าแก้ปัญหาด้วยตัวเองได้
เมื่อนั้นเขาก็จะแก้ปัญหานั้นได้เอง โดยไม่จำเป็นต้องขอความช่วยเหลือจากผู้อื่น 

**เรื่องราวของนายค็อยเนอร์**
นายค็อยเนอร์กับน้ำขึ้น เป็นนิทานเรื่องหนึ่งจากเรื่องราวของนายค็อยเนอร์ ซึ่งส่วนมากจะเป็นนิทานคติสอนใจ ซึ่งเบร็ชท์ได้ประพันธ์และรวบรวมเป็นเล่มในระยะเวลา 30 ปี ในขณะนี้ (ปี 2012) มีการรวมนิทานเกี่ยวกับนายค็อยเนอร์ทั้งหมด 121 เรื่อง

**หนังสือ**
 Bertolt Brecht: Geschichten vom Herrn Keuner – Zürcher Fassung. Suhrkamp Verlag, Frankfurt am Main 2004, ISBN 978-3-51841-660-0.- Bertolt Brecht: Geschichten vom Herrn Keuner. Suhrkamp Verlag 2003, ISBN 978-3-518-22366-6 (Bibliothek Suhrkamp 1366).

**อ้างอิง**

**แหล่งข้อมูลอื่น**
 Geschichten vom Herrn Keuner date=2012-01-05 
หมวดหมู่:นิทานคติสอนใจ
แม่แบบ:กล่องข้อมูล พุทธศาสนสถาน/doc

== การนำไปใช้**
คัดลอกแม่แบบในกล่องข้อความด้านล่างนี้ แล้วเปลี่ยนกลุ่มคำหลังเครื่องหมายเท่ากับ (=)
ถ้าข้อมูลใดไม่มี ให้เว้นว่างไว้ได้เลย แม่แบบจะไม่แสดงช่องนั้นอัตโนมัติ

**พารามิเตอร์**
 name : ชื่อวัด เช่น วัดมูลจินดาราม
 common_name : ชื่อสามัญของวัด
 image : ชื่อภาพที่อัปโหลดไว้ เช่น Chinese_statue_at_wat_pho_260304.jpg
 caption : คำอธิบายภาพสั้น ๆ
 type_of_place : ประเภทของศาสนสถานนั้นๆ เช่น สำนักสงฆ์ วัดราษฎร์ พระอารามหลวง ชั้นตรี โท เอก เอกพิเศษ
 branch : มหานิกาย (เถรวาท) (หินยาน) ธรรมยุตินิกาย จีนนิกาย อันนัมนิกาย มหายาน วชิรยาน
 abbot : นามเจ้าอาวาส
 Bhikkhu : จำนวนภิกษุสามเณรจำพรรษา_รูป
 special_things : ความพิเศษเช่น วัดประจำรัชกาล ในรัชกาลที่ ๑
 principal_buddha : พระประธานในพระอุโบสถ (หรือวิหารหลวง ในกรณีที่ศาสนสถานนั้นๆ วิหารหลวงสำคัญกว่าพระอุโบสถ)
 important_buddha : พระพุทธรูปอื่น ๆ
 address : ที่อยู่
 open_time : เวลาเปิดปิด เช่น ทุกวัน 8.00-17.00
 shouldnt_miss : จุดที่น่าสนใจ ไม่ควรพลาดเมื่อมาเยี่ยมชมวัดหรือศาสนสถานนี้
 activities : กิจกรรมพิเศษอื่นๆที่มีภายในศาสนสถาน นอกเหนือจากการไหว้พระตามปกติ
 photography : คำแนะนำในการถ่ายภาพคร่าวๆ เช่น ถ้าเป็นจิตรกรรมฝาผนังให้ใช้ "ไม่ควรใช้แฟลช ในถ่ายภาพจิตรกรรมฝาผนัง"  
 footnote : หมายเหตุ (ถ้ามี)

**ตัวอย่างการใช้**
ข้อมูลด้านล่างอาจไม่เป็นตามความเป็นจริง เพราะมีวัตถุประสงค์เพื่อแสดงสาธิตการใช้งานเท่านั้น

**ดูเพิ่ม ==
ยอนแกโซมุน

ยอนแกโซมุน (연개소문 , 603 – 655) ผู้นำทางการทหารคนสำคัญในปลายยุค อาณาจักรโคกูรยอ ยอนแกโซมุน เกิดเมื่อปี ค.ศ. 603 เป็นผู้ทรงอำนาจเหนือกษัตริย์ถึง 2 พระองค์คือ พระเจ้ายองนยู และ พระเจ้าบอจาง ยอนแกโซมุน ถึงแก่อสัญกรรมเมื่อปี ค.ศ. 665 หรือ ค.ศ. 666
หมวดหมู่:ขุนนางเกาหลี
หมวดหมู่:จอมพลสูงสุด
สถานีรถไฟอิเกบูกูโระ

สถานีอิเกบูกูโระ (Ikebukuro-eki) เป็นสถานีรถไฟตั้งอยู่ในย่านอิเกบูกูโระ เขตโทชิมะ กรุงโตเกียว ประเทศญี่ปุ่น ด้วยจำนวนผู้โดยสารกว่า 2.71 ล้านคนต่อวันในปี ค.ศ. 2007 ทำให้สถานีแห่งนี้เป็นสถานีที่มีผู้โดยสารหนาแน่นที่สุดเป็นอันดับสองของโลกรองจากสถานีชินจูกุ
และเป็นสถานีทีคับคั่งที่สุดของรถไฟโทบุ เซบุ และโตเกียวเมโทร เป็นสถานีหลักของเส้นทางรถไฟที่มาจากจังหวัดไซตามะและย่านที่พักอาศัยอื่นในบริเวณทิศตะวันตกเฉียงเหนือของโตเกียว

**เส้นทางรถไฟ**

**เจอาร์ตะวันออก**

**รถไฟเซบุ**

**รถไฟโทบุ**

**โตเกียวเมโทร**

**สถิติผู้โดยสาร**
ในหนึ่งวันมีจำนวนผู้โดยสารเฉลี่ยดังต่อไปนี้

**อ้างอิง**

**แหล่งข้อมูลอื่น**
  แผนที่สถานีอิเกบูกูโระ -  แผนที่สถานีเซบุอิเกบูกูโระ -  ข้อมูลสถานีโทบุอิเกบูกูโระ date=2012-03-09  -  โตเกียวเมโทรอิเกบูกูโระ -  สายฟูกูโตชิง สถานีอิเกบูกูโระ 
อิเกบูกูโระ
อิเกบูกูโระ
หมวดหมู่:สิ่งก่อสร้างในเขตโทชิมะ
โบอิง โมเดล 1

โบอิง โมเดล 1 หรือในชื่อ บี & ดับบลิว ซีเพลน เป็นเครื่องบินแบบแรกที่ผลิตขึ้นโดยบริษัทโบอิง เป็นเครื่องบินทะเล เครื่องยนต์ใบพัดเดี่ยว ปีกสองชั้น ออกแบบโดย วิลเลียม อี. โบอิง และ จอร์จ คอนราด เวสเตอร์เวลต์

**การออกแบบ**
เครื่องบินลำแรกประกอบแล้วเสร็จที่โรงเก็บเรือบริเวณทะเลสาบยูเนียน ซีแอตเทิล รัฐวอชิงตัน โครงสร้างทำจากไม้ บุด้วยผ้าลินิน เครื่องลำแรกมีชื่อว่า "บูลบิลล์" ลำที่สองมีชื่อว่า "มัลลาร์ด" ขึ้นบินครั้งแรกเมื่อวันที่ 15 มิถุนายน พ.ศ. 2459 

**ประวัติการใช้งาน**
แรกเริ่มโบอิงเสนอขายให้กับกองทัพเรือสหรัฐอเมริกาแต่ถูกปฏิเสธ จึงเสนอขายให้กับโรงเรียนการบินนิวซีแลนด์ ซึ่งถือเป็นการซื้อขายเครื่องบินระหว่างประเทศครั้งแรกของโบอิง 
ในวันที่ 25 มิถุนายน พ.ศ. 2462 โบอิง โมเดล 1 ได้ทำสถิติความสูงของนิวซีแลนด์ที่ 6,500 ฟุต และต่อมาได้ใช้งานในภารกิจขนส่งจดหมายทางอากาศ

**อ้างอิง**
ม
หมวดหมู่:เครื่องบินทุ่นลอยน้ำ
หมวดหมู่:เครื่องบินปีกสองชั้น
ปล้นนะยะ 2 อั๊ยยยย่ะ

ปล้นนะยะ 2 อั๊ยยยย่ะ (Spicy Beauty Queen of Bangkok 2) เป็นภาพยนตร์ไทยแนวตลกแอ็คชั่น ซึ่งเป็นภาคต่อจากภาพยนตร์ ปล้นนะยะ ซึ่งมีแผนจัดฉาย ณ วันที่ 5 เมษายน พ.ศ. 2555 โดยมี พจน์ อานนท์ เป็นผู้กำกับ และมีนักแสดงระดับแถวหน้าร่วมแสดงหลายราย โดยภาพยนตร์เรื่องนี้เป็นภาพยนตร์ภาคต่อที่เว้นช่วงจากภาพยนตร์ภาคแรกซึ่งห่างหายไปนาน 9 ปี และ พจน์ อานนท์ ได้ใช้เวลาในการถ่ายทำสำหรับภาคต่อนี้กว่า 9 เดือน โดยยังได้มีการเดินทางไปถ่ายทำ ณ ประเทศเกาหลีใต้อีกด้วย
ภาพยนตร์ทำรายได้เปิดตัวในช่วงสุดสัปดาห์ ณ วันที่ 5-8 เมษายน พ.ศ. 2555 ที่ 7 ล้านบาท และปิดที่ 16 ล้านบาท

**เนื้อเรื่องย่อ**
เนื้อเรื่องกล่าวถึงสถาบันเสริมความงามแห่งหนึ่ง ที่มีการรวมตัวกันของสาวประเภทสอง ซึ่งเดินทางมาเพื่อรับการศัลยกรรม แต่แล้วก็เกิดเหตุการณ์ไม่คาดฝันเมื่อกลุ่มนักศึกษาช่างกลเข้ามาที่โรงพยาบาลในสภาพที่มีเลือดอาบไปทั่วจากเหตุยิงกันบนรถเมล์ ศัลยแพทย์ความงามจึงจำต้องทำการผ่าตัดผู้บาดเจ็บแทน

**นักแสดง**
 ธนา สุทธิกมล รับบทเป็น ณเดช คูมิโกะ- สมชาย เข็มกลัด รับบทเป็น ไม้- บงกช คงมาลัย รับบทเป็น ปู- จาตุรงค์ มกจ๊ก รับบทเป็น เจ๊พริก- โก๊ะตี๋ อารามบอย รับบทเป็น โทนี่/ญาญ่า- เกริก ชิลเลอร์ รับบทเป็น เจ๊จอย- ภรัณยู โรจนวุฒิธรรม รับบทเป็น ตึ๋ง- วีรดิษฐ์ ศรีมาลัย รับบทเป็น ตัวแทนขายประกันชีวิต- ตรีชฎา เพชรรัตน์ รับบทเป็น หมอยิ่งลักษณ์- เลโอ โซสเซย์ รับบทเป็น ม่อน- ณฉัตร จันทพันธ์ รับบท  เดท- ฮาเวิร์ด หวัง รับบทเป็น บาส- ญาณวรุตม์ สุทธิวาส (ซันนี่ ยูโฟร์) รับบทเป็น หมออ่วม อรทัย- อรุชา โตสวัสดิ์ รับบทเป็น ผู้กองพอร์ช- ธนัชพันธ์ บูรณาชีวาวิไล รับบทเป็น ตำรวจ- ชัยวัฒน์ ทองแสง- กฤต เจนพานิชการ รับบทเป็น ผู้สื่อข่าว (รับเชิญ)- รัฐภูมิ โตคงทรัพย์ รับบทเป็น เคน (รับเชิญ)

**เพลงประกอบภาพยนตร์**
 ปล้นอั๊ยยยย่ะ (ขับร้องโดย สมชาย เข็มกลัด ดนตรีโดย วง ม๊อคค่า การ์เด้น)

**อ้างอิง**

**แหล่งข้อมูลอื่น**
  เรื่องย่อ ปล้นนะยะ 2- 2380137- ปล้นนะยะ 2 อั๊ยยยย่ะ
หมวดหมู่:ภาพยนตร์ไทยที่ออกฉายในปี พ.ศ. 2555
หมวดหมู่:ภาพยนตร์โลดโผนไทย
หมวดหมู่:ภาพยนตร์ตลกไทย
หมวดหมู่:ภาพยนตร์ภาคต่อไทย
หมวดหมู่:ภาพยนตร์ที่กำกับโดย พจน์ อานนท์
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์ที่ถ่ายทำในประเทศเกาหลีใต้
หมวดหมู่:ภาพยนตร์โดยพระนครฟิลม์
โบอิง โมเดล 2

โบอิง โมเดล 2 เป็นเครื่องบินทะเล ใช้ฝึกบินสองที่นั่ง ปีกสองชั้น เป็นเครื่องบินแบบแรกที่ออกแบบเองโดยโบอิงทั้งหมด และเป็นเครื่องบินแบบแรกที่ประสบความสำเร็จทางการเงินของโบอิง ต่อมาพัฒนาเป็น โมเดล 2, 3, 4, และ 5

**แหล่งข้อมูลอื่น**
  historylink.org: สารานุกรมออนไลน์รัฐวอชิงตัน
ม
หมวดหมู่:เครื่องบินฝึก
หมวดหมู่:เครื่องบินทุ่นลอยน้ำ
หมวดหมู่:เครื่องบินปีกสองชั้น
สถานีรถไฟฮาราจูกุ

สถานีรถไฟฮาราจูกุ (Harajuku-eki) เป็นสถานีรถไฟตั้งอยู่ในเขตชิบูยะ กรุงโตเกียว ดำเนินงานโดยบริษัทรถไฟญี่ปุ่นตะวันออก ชื่อของสถานีมาจากย่านฮาราจูกุที่อยู่ทางด้านทิศตะวันออกของสถานี

**สถานที่สำคัญใกล้เคียง**
 ศาลเจ้าเมจิ- ฮาราจูกุ- โอโมเตะซันโด- สวนโยโยงิ- ถนนทาเกชิตะ

**แหล่งข้อมูลอื่น**
  สถานีฮาราจูกุ 
ฮาราจูกุ
ฮาราจูกุ
หมวดหมู่:สิ่งก่อสร้างในเขตชิบูยะ
หมวดหมู่:บุคคลแบ่งตามเมืองในไอร์แลนด์เหนือ

หมวดหมู่:บุคคลแบ่งตามเมืองในประเทศไอร์แลนด์
หมวดหมู่:บุคคลแบ่งตามเมืองในสหราชอาณาจักร
หมวดหมู่:ชาวไอร์แลนด์เหนือแบ่งตามที่ตั้ง
การสังหารหมู่ที่หมีลาย

การสังหารหมู่ที่หมีลาย (My Lai Massacre, Thảm sát Mỹ Lai) เป็นการสังหารหมู่พลเรือนไม่มีอาวุธในสงครามเวียดนาม เมื่อวันที่ 16 มีนาคม พ.ศ. 2511 มีผู้เสียชีวิตระหว่าง 347 ถึง 504 ศพ ในประเทศเวียดนามใต้ โดยทหารอเมริกันสังกัดกองร้อย "ชาร์ลี" แห่งกองพันที่ 1 กรมทหารราบที่ 20 กองพลน้อยที่ 11 แห่งกองพลทหารราบที่ 26  ผู้ถูกสังหารส่วนใหญ่เป็นหญิง เด็ก (รวมทั้งทารก) และคนชรา ภายหลังพบว่าบางศพถูกตัดแขนขาออก ทหารสหรัฐ 26 นายถูกกล่าวหาว่ามีความผิดอาญาสำหรับพฤติการณ์ที่หมีลาย ทว่ามีเพียงร้อยตรีวิลเลียม แคลลีย์ (William Calley) ผู้นำหมวดในกองร้อยชาร์ลี เท่านั้นที่ถูกตัดสินว่าผิดจริงในการสังหารชาวบ้าน 22 คน เดิมเขาต้องคำพิพากษาจากศาลทหารให้จำคุกและใช้แรงงานหนักตลอดชีวิต แต่กลับรับโทษกักขังในบ้านเพียงสามปีครึ่ง
การสังหารหมู่เกิดขึ้นในหมีลายและหมีแคซึ่งเป็นหมู่บ้านขนาดเล็ก (hamlet) สังกัดหมู่บ้านเซินหมี เหตุการณ์ดังกล่าวรู้จักกันในชื่ออื่นว่า การสังหารหมู่เซินหมี (thảm sát Sơn Mỹ) หรือบางครั้งว่า การสังหารหมู่ซ็องหมี ชื่อรหัสทางทหารของสหรัฐสำหรับ "ฐานเวียดกง" คือ "พิงก์วิลล์"
เมื่อสาธารณะรับทราบเหตุการณ์ดังกล่าวอย่างแพร่หลายใน พ.ศ. 2512 ก็ได้เกิดความโกรธรุนแรงเป็นวงกว้างทั่วโลก การสังหารหมู่นี้ยังเพิ่มการคัดค้านในประเทศเรื่องความเกี่ยวข้องของสหรัฐในสงครามเวียดนามด้วย ทหารช่างสหรัฐสามนายผู้พยายามหยุดการสังหารหมู่และปกป้องผู้ได้รับบาดเจ็บภายหลังถูกสมาชิกวุฒิสภาสหรัฐหลายคนติเตียน พวกเขาได้รับจดหมายขู่และพบสัตว์ถูกตัดแขนขาหน้าประตูบ้าน อีก 30 ปีให้หลัง พวกเขาจึงได้รับการยกย่องสำหรับความพยายามนั้น

**อ้างอิง**

**แหล่งข้อมูลอื่น**
  The My Lai Courts-Martial 1970-  Into the Dark: The My Lai Massacre date=2008-05-11 

หมวดหมู่:การสังหารหมู่
หมวดหมู่:อาชญากรรมสงครามเวียดนาม
หมวดหมู่:ฆาตกรรมหมู่
หมวดหมู่:การสังหารหมู่ที่ก่อการโดยสหรัฐ
หวงเฟยหง พิชิตตะวันตก

หวงเฟยหง พิชิตตะวันตก (黃飛鴻之西域雄獅; Once Upon a Time in China and America หรือ Once Upon a Time in China VI) เป็นภาพยนตร์ศิลปะการต่อสู้ฮ่องกง ค.ศ. 1997 ที่ร่วมเขียนและผลิตโดยฉีเคอะ และกำกับโดย หง จินเป่า ซึ่งทำการออกแบบท่าต่อสู้ให้กับภาพยนตร์ชุดนี้ ภาพยนตร์ชุดนี้เป็นภาคที่หกและเป็นภาคสุดท้ายของภาพยนตร์ซีรีส์หวงเฟยหง ซึ่งเป็นการกลับมาของ หลี่ เหลียนเจี๋ย ในบทบาทของวีรบุรุษแห่งตำนานนามว่า หวง เฟยหง ซึ่งได้เข้าแสดงแทนที่ จ้าว เหวินจั๋ว เคยเล่นในภาพยนตร์ภาคที่สี่และห้า

**เนื้อเรื่องย่อ**
หวง เฟยหง และสหาย ได้เดินทางไปยังอเมริกา เพื่อเป็นเกียรติการเปิดร้านใหม่แก่บรรดาลูกศิษย์ แต่ระหว่างการเดินทางนี้เอง หวงเฟยหงได้รับอุบัติเหตุจนสูญเสียความทรงจำ และพลัดหลงไปอยู่กับชาวอินเดียนแดง ต่อมา เขาได้พบกับบิลลี่ และได้กลายมาเป็นเพื่อนกันในภายหลัง อย่างไรก็ตาม หวงเฟยหงก็ได้พบกับเหตุการณ์อันเลวร้ายอีกครา เนื่องจากเขาถูกใส่ร้ายว่าได้กระทำการปล้นธนาคาร แล้วถูกส่งตัวไปเพื่อลงทัณฑ์ด้วยการแขวนคอ โดยที่ไม่อาจรู้ได้เลยว่าใครเป็นผู้วางแผนการอันชั่วร้ายนี้

**นักแสดงนำ**
 หลี่ เหลียนเจี๋ย รับบทเป็น หวง เฟยหง- กวน จือหลิน รับบทเป็น น้าสิบสาม/เส้าจุน- สง ซินซิน รับบทเป็น อาฉี/กุ๊ยเจี่ยวชี (ตีนผีเจ็ด) - เฉิน กั๋วปัง รับบทเป็น อาซู (ฟันเหยิน ซู)- เจฟฟ์ โวล์ฟ รับบทเป็น บิลลี่- โจ ซายาห์ รับบทเป็น โจรเม็กซิกัน

**บ็อกซ์ออฟฟิศ**
หลี่ เหลียนเจี๋ย ได้หวนกลับคืนสู่ซีรีส์นี้อีกครั้ง และในทุกโอกาสการจัดฉายรอบท้ายของเฟรนไชส์ จะจัดฉายในช่วงสุดสัปดาห์ของตรุษจีน โดยจะอยู่ในช่วงชนโรงแข่งขันกับภาพยนตร์ของเฉินหลง และ โจว ซิงฉือ ซึ่งยังคงทำรายได้อยู่ในเกณฑ์ที่ดี ที่ 30,268,415 เหรียญฮ่องกง

**อ้างอิง**

**แหล่งข้อมูลอื่น**
 Once Upon a Time in China and America- 0120530-  HK Cinemagicfix-attempted=yes -  HKMDB
หมวดหมู่:หลี่ เหลียนเจี๋ย
หมวดหมู่:ภาพยนตร์ฮ่องกงที่ออกฉายในปี พ.ศ. 2540
หมวดหมู่:ภาพยนตร์ฮ่องกง
หมวดหมู่:ภาพยนตร์กังฟู
หมวดหมู่:ภาพยนตร์ภาคต่อ
หมวดหมู่:ภาพยนตร์ที่ถ่ายทำในรัฐเท็กซัส‎
ธงชาติเนปาล

ธงชาติเนปาล เป็นธงชาติเดียวในโลกที่มิได้มีรูปทรงสี่เหลี่ยมผืนผ้า ธงนี้เป็นการรวมธงสามเหลี่ยมสองผืน สีแดงเข้มเป็นสีของกุหลาบพันปี ซึ่งเป็นดอกไม้ประจำชาติ สีแดงยังเป็นสัญลักษณ์แห่งชัยชนะในสงคราม ขอบสีน้ำเงินเป็นสีแห่งสันติภาพ ภายในมีรูปดวงอาทิตย์และจันทร์เสี้ยว ประกอบใบหน้ามนุษย์ด้วย กระทั่ง พ.ศ. 2505 ใบหน้ามนุษย์ถูกนำออกเพื่อทำให้ธงทันสมัย ใบหน้ายังเหลืออยู่บนดวงอาทิตย์ และ ดวงจันทร์บนธงพระอิสริยยศ สำหรับพระมหากษัตริย์ กระทั่งมีการล้มล้างพระมหากษัตริย์ใน พ.ศ. 2551

**การออกแบบ**
ธงชาติเนปาล ได้บัญญัติไว้ในร่างรัฐธรรมนูญใหม่ของราชอาณาจักรเนปาล ในวันที่ 16 ธันวาคม พ.ศ. 2505 ธงสามเหลี่ยมแต่ละผืนได้เคยถูกใช้ก่อนหน้านี้เป็นเวลากว่าสองศตรรษ และ ธงสามเหลี่ยมคู่ตั้งแต่คริสต์ศตวรรษที่ 19 โดยการออกแบบพื้นฐานจากรูปแบบธงดั้งเดิม ซึ่งได้ถูกใช้มาเป็นเวลากว่า 2,000 ปี

**สัดส่วน**

**ระบบสี**

**วิวัฒนาการ**

**ดูเพิ่ม**
 รายชื่อธงในประเทศเนปาล- ตราแผ่นดินของเนปาล

**อ้างอิง**

**แหล่งข้อมูลอื่น**
title=ธงชาติเนปาล
หมวดหมู่:ธงชาติประเทศในทวีปเอเชีย
ดับเบิลยูซีดับเบิลยู ทันเดอร์

ดับเบิลยูซีดับเบิลยู ทันเดอร์เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์แชมเปี้ยนชิพเรสต์ลิง (ดับเบิลยูซีดับเบิลยู) โดยออกอากาศ ตั้งแต่วันที่ 8 มกราคม ค.ศ. 1998-21 มีนาคม ค.ศ. 2001 ทางช่องTBS

**ดูเพิ่ม**
เวิลด์แชมเปี้ยนชิพเรสต์ลิง

**อ้างอิง**

**แหล่งข้อมูลอื่น**
 251469- 4826-  The Importance Of… 06.19.09: Thunder
หมวดหมู่:รายการโทรทัศน์ของดับเบิลยูซีดับเบิลยู
ชะนีแก้มขาวเหนือ

thumb
ชะนีแก้มขาวเหนือ (Northern white-cheeked gibbon, Nomascus leucogenys) เป็นชะนีชนิดหนึ่ง
มีลักษณะที่แตกต่างกันชัดเจนระหว่างตัวผู้และตัวเมีย กล่าวคือ ตัวผู้จะมีขนสีดำตลอดทั้งลำตัว ยกเว้นบริเวณแก้มซึ่งจะมีสีขาวเด่นชัด ส่วนตัวเมียนั้นจะมีขนสีเหลืองอ่อนหรือสีครีมตลอดทั้งลำตัว ยกเว้นบริเวณกระหม่อมหรือกลางศีรษะซึ่งมีสีดำ
ขนาดเมื่อโตเต็มที่มีความยาวลำตัวตั้งแต่ศีรษะ 45-63 เซนติเมตร น้ำหนักตัวผู้ประมาณ 5.6 กิโลกรัม ขณะที่ตัวเมีย 5.8 กิโลกรัม
มีการกระจายพันธุ์ในป่าดิบชื้นของทางตอนเหนือของลาวติดต่อกับพรมแดนเวียดนาม และจีน
มีพฤติกรรมและนิเวศวิทยาอยู่รวมกันเป็นฝูงขนาดเล็ก ๆ บนต้นไม้สูง ซึ่งในฝูงจะเป็นครอบครัวกัน ประกอบไปด้วยตัวผู้จ่าฝูง 1 ตัว ตัวเมีย 1 ตัว และลูก ๆ อีก 2-3 ตัว จะมีอาณาเขตครอบครองเป็นของตัวเอง และมักจะส่งเสียงร้องที่สอดประสานกันระหว่างตัวผู้และตัวเมีย ขณะที่ห้อยโหนไปกับกิ่งไม้ โดยที่ตัวผู้จะมีเสียงร้องที่สลับซับซ้อนกว่า
ประชากรชะนีแก้มขาวเหนือในจีน เดิมเคยเหลือเพียง 60 ตัวเท่านั้น ก่อนที่จะมีการอนุรักษ์ ซึ่งปัจจุบันได้มีจำนวนเพิ่มขึ้นแล้ว

**อ้างอิง**

**แหล่งข้อมูลอื่น**
หมวดหมู่:ชะนี
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศเวียดนาม
ชะนีแก้มเหลือง

ชะนีแก้มเหลือง (Yellow-cheeked gibbon, Golden-cheeked gibbon, Buff-cheeked gibbon; Nomascus gabriellae) เป็นชะนีชนิดหนึ่ง
มีลักษณะ ขนาดและรูปร่างใกล้เคียงกับชะนีแก้มขาว (N. leucogenys) และชะนีดำ (N. concolor) ซึ่งอยู่ในสกุลเดียวกันมาก  น้ำหนักเมื่อโตเต็มที่ประมาณ 5.75 กิโลกรัม
มีความแตกต่างกันระหว่างตัวผู้และตัวเมีย โดยตัวผู้จะมีขนตามลำตัวสีดำ มีขนสีทองปนแดงบริเวณแก้มและมีขนสีขาวบริเวณคาง ส่วนตัวเมียจะมีจนสีครีมตลอดทั้งลำตัว ส่วนในตัวลูกวัยอ่อนจะมีขนสีขาวนวลทั้งตัวทั้งตัวผู้และตัวเมีย
พบกระจายพันทางแถบเทือกเขาอันนัม อันเป็นพรมแดนระหว่างประเทศลาวกับเวียดนามทางตอนกลางและตอนใต้ และบางส่วนของกัมพูชา
มีพฤติกรรมความเป็นอยู่คล้ายกับชะนีชนิดอื่น ๆ คือ อาศัยและหากินบนยอดไม้สูงในป่าดิบ โดยมีอาหารหลัก คือ ผลไม้ และใบไม้อ่อน มักออกหากินในเวลากลางวันโดยห้อยโหนไปตามกิ่งไม้ มีเสียงที่สอดประสานกันระหว่างเพศ โดยที่ตัวผู้มักจะส่งเสียงร้องหลังจากที่ตัวเมียร้องเสร็จแล้ว  

**อ้างอิง**

**แหล่งข้อมูลอื่น**
หมวดหมู่:ชะนี
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศกัมพูชา
หมวดหมู่:สัตว์ที่พบในประเทศเวียดนาม
เพียงพอนสีน้ำตาล

เพียงพอนสีน้ำตาล หรือ เพียงพอนเล็ก (brown weasel, least weasel; Mustela nivalis) เป็นสัตว์เลี้ยงลูกด้วยนมกินเนื้อชนิดหนึ่ง จำพวกเพียงพอน
มีรูปร่างเพรียวยาว ว่องไวปราดเปรียว มีลักษณะเด่นคือ มีสีขนแบ่งแยกกันชัดเจน โดยสีขนด้านบนลำตัวจะเป็นสีน้ำตาลแดง ส่วนด้านล่างซึ่งเป็นด้านท้องจะเป็นสีขาว ในฤดูหนาวสีขนด้านบนจะเปลี่ยนเป็นสีขาวทั้งลำตัว
มีความยาวลำตัวตั้งแต่หัวจนถึงโคนหาง 18-23 เซนติเมตร ความยาวหางประมาณ 5-7 เซนติเมตร น้ำหนักประมาณ 45-130 กรัม
มีการกระจายพันธุ์ที่กว้างขวางมากตั้งแต่ทวีปยุโรป, อเมริกาเหนือ, เอเชียตะวันตก, มณฑลเสฉวนในประเทศจีน และตอนเหนือของเวียดนาม แบ่งออกเป็นชนิดย่อยได้ถึง 19 ชนิด (ดูในตาราง)
มีพฤติกรรมอาศัยและหากินตามพื้นดินเป็นหลัก โดยล่าสัตว์ขนาดเล็กกว่ากินเป็นอาหาร เช่น นก, หนู, ตุ่น, กระต่าย โดยบางครั้งจะใช้ลำตัวที่เพรียวยาวนั้นมุดเข้าไปลากจับจากในโพรงดินหรือรัง ในฤดูผสมพันธุ์จะอยู่ด้วยกันเป็นคู่ สามารถปีนต้นไม้ได้ และปราดเปรียวว่องไว บางครั้งอาจขึ้นไปนอนหลับบนต้นไม้ได้

**อ้างอิง**

**แหล่งข้อมูลอื่น**
หมวดหมู่:สกุลเพียงพอน
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศเวียดนาม
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในทวีปอเมริกาเหนือ
วิกิพีเดีย:เสนอบทความคัดสรร/ยุทธการที่เดียนเบียนฟู

=== ยุทธการที่เดียนเบียนฟู**
ยุทธการที่เดียนเบียนฟู ถูกเสนอเมื่อ 17 มีนาคม พ.ศ. 2555 และจะได้รับการพิจารณาภายในวันที่ 31 มีนาคม พ.ศ. 2555
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 14 เมษายน พ.ศ. 2555
 เสนอชื่อโดย Horus | พูดคุย
 หมายเหตุ: ต้องการการเสนอแนะเป็นพิเศษในเรื่องความหมาย การใช้คำและความง่ายในการอ่าน
สนับสนุน 
# --Panyatham  10:11, 17 มีนาคม 2555 (ICT)
# ลักซ์สองห้าสี่ห้าพูดคุย โพสต์เมล คุย 10:11, 17 มีนาคม 2555 (ICT)
#  --Walker Emp (พูดคุย) 23:46, 20 มีนาคม 2555 (ICT)
คัดค้าน
#
#
เสนอแนะการปรับปรุง
# อยากจะทราบว่า สงครามอินโดจีนครั้งที่ 1 เป็นส่วนย่อยของ สงครามอินโดจีน ใช่ไหมครับ อาจจะลิงก์มาหรือจะสร้างเป็นบทความใหม่ดีครับ--Panyatham  10:01, 17 มีนาคม 2555 (ICT)
#* เป็นบทความใหม่ครับ --Horus | พูดคุย 10:07, 17 มีนาคม 2555 (ICT)
# หัวข้อ "ทำเนียบกำลังรบ" น่าจะมีสรุปสั้น ๆ อธิบายไว้หน่อยไหมคะว่าทั้งสองฝ่ายมีกองกำลังแบบไหนบ้าง Nini ･ (๑￫ܫ￩)ノ♫♬ 14:47, 26 มีนาคม 2555 (ICT)
#* ลองเขียนแล้วครับ แต่ผมไม่ทราบว่าหมายถึงลักษณะที่ว่าหรือเปล่า --Horus | พูดคุย 19:19, 26 มีนาคม 2555 (ICT)
#** ประมาณนั้นแหละค่ะ Nini ･ (๑￫ܫ￩)ノ♫♬ 19:59, 26 มีนาคม 2555 (ICT)
ยอดโชกุนผู้กล้าหาญ

ยอดโชกุนผู้กล้าหาญ (Abarenbo shogun,暴れん坊将軍) เป็น ละครโทรทัศน์ จากญี่ปุ่นที่ออกอากาศทางช่อง ทีวีอาซาฮี เมื่อวันที่ 7 มกราคม ค.ศ. 1978 และออกอากาศตอนสุดท้ายเมื่อวันที่ 29 ธันวาคม ค.ศ. 2008 โดยละครเรื่องนี้ถือได้ว่าออกอากาศยาวนานที่สุดในญี่ปุ่นโดยใน ประเทศไทย ออกอากาศทางช่อง ทรูเอเชียนซีรีส์
โดยในละครเรื่องนี้จะย้อนไปในสมัย โชกุน โทะกุงะวะ โยะชิมุเนะ โชกุนคนที่ 7 ที่ได้ปลอมตัวเป็น ซามูไร พเนจรชื่อ โทะคุดะ ชินโนะสุเกะ เพื่อออกตรวจราชการทำให้ท่านโชกุนได้พบกับผู้คนและคดีต่างๆมากมาย
หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ญี่ปุ่นในปี พ.ศ. 2521
หมวดหมู่:ละครโทรทัศน์ของสถานีทีวีอาซาฮิ
เพียงพอนไซบีเรีย

เพียงพอนไซบีเรีย (Siberian weasel, Kolonok, Mustela sibirica) เป็นเพียงพอนชนิดหนึ่ง 
มีรูปร่างคล้ายกับเพียงพอนทั่ว ๆ ไป คือ เพรียวยาว ส่วนขาสั้น ลำตัวด้านบนมีสีน้ำตาลอ่อน บริเวณส่วนท้องจะมีสีที่อ่อนกว่า แต่สีจะเข้มขึ้นในช่วงฤดูร้อน ขนบริเวณคอจะมีสีขาวหรือสีน้ำตาลแดง มีขนาดโตเต็มที่ประมาณ 27-30 เซนติเมตร ความยาวหางประมาณ 13.5-15 เซนติเมตร โดยตัวผู้จะมีน้ำหนักและขนาดที่ใหญ่กว่าตัวเมีย น้ำหนักประมาณ 0.5-2 กิโลกรัม
มีการกระจายพันธุ์ค่อนข้างกว้าง โดยพบตั้งแต่ไซบีเรียในรัสเซีย, เอเชียกลาง, เอเชียตะวันออก, อนุทวีปอินเดีย, ภาคเหนือและภาคอีสานของไทย และทางตอนเหนือของลาวและเวียดนาม
มักอาศัยอยู่ในป่าที่อุดมสมบูรณ์ที่มีความชื้นไม่มากนัก และอยู่ในระดับพื้นที่สูงจากระดับน้ำทะเล 1,500-5,000 เมตร บางครั้งอาจเข้ามาหากินในพื้นที่เกษตรกรรมของมนุษย์ได้ ออกหาสัตว์ขนาดเล็กกว่า เช่น หนู เป็นอาหาร ออกหาอาหารทั้งในเวลากลางวันและกลางคืน ส่วนใหญ่ใช้ชีวิตอยู่ในโพรงดิน ผสมพันธุ์ในเดือนกุมภาพันธ์-พฤษภาคม ตั้งท้องนาน 35-45 วัน ออกลูกครั้งละ 4-10 ตัว
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 

**อ้างอิง**

**แหล่งข้อมูลอื่น**
หมวดหมู่:สัตว์ป่าคุ้มครอง
หมวดหมู่:สกุลเพียงพอน
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศเวียดนาม
หมวดหมู่:สัตว์ที่พบในประเทศอินเดีย
เพียงพอนเส้นหลังขาว

เพียงพอนเส้นหลังขาว หรือ เพียงพอนหลังขาว (Back-striped weasel; Mustela strigidorsa) เป็นเพียงพอนชนิดหนึ่ง
มีรูปร่างเหมือนกับเพียงพอนชนิดอื่น ๆ แต่มีลักษณะเด่น คือ มีแถบสีขาวแคบ ๆ พาดตามแนวสันหลังบริเวณกึ่งกลางหลัง ตั้งแต่ท้ายทอยจรดโคนหาง และมีอีกแถบสีคล้ายคลึงกันตามแนวกึ่งกลางของใต้ท้อง ขนตามบริเวณลำตัวและหางมีสีน้ำตาลเข้ม บริเวณใต้คางและใต้คอมีสีเหลืองอ่อน หางมีความยาวประมาณครึ่งหนึ่งของลำตัว ตัวผู้จะมีแถบขนสีขาวพาดอยู่เพียงเส้นเดียว ขณะที่ตัวเมียจะมีอยู่ด้วยกันสองเส้น
มีความยาวลำตัวตั้งแต่หัวจรดโคนหางประมาณ 27.5-32.5 เซนติเมตร ส่วนหางยาว 14.5-20.5 เซนติเมตร น้ำหนักตัวประมาณ 1-2 กิโลกรัม
พบกระจายพันธุ์ในป่าบนภูเขาที่มีความสูงจากระดับน้ำทะเลประมาณ 1,200-2,000 เมตร และเคยมีรายงานว่าพบในป่าผลับใบบนพื้นที่สูง ตั้งแต่แคว้นสิกขิมในอินเดีย, เนปาล, ภูฐาน, จีนทางตอนใต้, ลาวและเวียดนามทางตอนเหนือ และภาคเหนือและภาคอีสานของไทย
มีพฤติกรรมออกล่าเหยื่อในเวลากลางวัน โดยมักล่าสัตว์ขนาดเล็ก เช่น หนู เป็นอาหาร โดยเมื่อจับได้แล้วมักจะกัดที่จมูกจนตาย
ในประเทศไทย จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**


**แหล่งข้อมูลอื่น**
หมวดหมู่:สัตว์ป่าคุ้มครอง
หมวดหมู่:สกุลเพียงพอน
พ
พ
พ
พ
พ
รายพระนามผู้ปกครองโมนาโก

นี่คือรายพระนามลอร์ดแห่งโมนาโกและเจ้าผู้ครองโมนาโก ซึ่งส่วนใหญ่อยู่ในราชวงศ์กรีมัลดี

**ประวัติศาสตร์**
ราชวงศ์กรีมัลดีสืบเชื้อสายมาจาก Otto Canella นักการเมืองจากสาธารณรัฐเจนัว และได้ตั้งชื่อตาม Grimaldo บุตรชายของเขา เป็นตระกูลชาวเจนัวเชื้อสาย Guelphic ที่เก่าแก่และโดดเด่น สมาชิกในตระกูลนี้ถูกห้ามไม่ให้เข้าเมืองเจนัวในปี 1271 ในช่วงที่เกิดความขัดแย้งระหว่างตระกูล Guelphs และ Ghibellines ทำให้ต้องอพยพไปลี้ภัยในโมนาโก
ลอร์ดฟรังซัวส์ กรีมัลดี ยึดครองหินแห่งโมนาโกในปี 1297 ทำให้มีการก่อตั้งราชวงศ์กรีมัลดีขึ้นภายใต้การปกครองของเจนัว กรีมัลดีเข้ายึดครองเมือง Menton ในปี 1346 และเมือง Roquebrune ในปี 1355 ทำให้ดินแดนขยายใหญ่ขึ้น ซึ่งเมืองทั้งสองแห่ง (คิดเป็นร้อยละ 95 ของดินแดนทั้งหมดของประเทศ) ถูกยกให้แก่ฝรั่งเศสในที่สุดตามสนธิสัญญาฝรั่งเศส-โมนาโกในปี 1861
ราชวงศ์กรีมัลดี ใช้ตำแหน่งลอร์ดจนถึงปี 1612 จากนั้นโฮโนเรที่ 2 เริ่มใช้ตำแหน่งเจ้าชาย จึงกลายเป็นเจ้าชายองค์แรกของโมนาโก ต่อมา โฮโนเรที่ 2 ได้รับการรับรองอำนาจอธิปไตยอิสระจากสเปนในปี 1633 และจากฝรั่งเศสโดยสนธิสัญญา Péronne ในปี 1641 ตั้งแต่นั้นมาพื้นที่ดังกล่าวอยู่ภายใต้การควบคุมของราชวงศ์กรีมัลดีจนถึงปัจจุบัน (ยกเว้นเมื่ออยู่ภายใต้การควบคุมของฝรั่งเศสระหว่างวันที่ 24 กุมภาพันธ์ ค.ศ. 1793 ถึง 17 พฤษภาคม ค.ศ. 1814)

**ลอร์ดแห่งโมนาโก**

**ราชวงศ์กริมัลดี**

**เจ้าผู้ครองโมนาโก**

**อ้างอิง**

**ดูเพิ่ม**
 ประวัติศาสตร์โมนาโก- เจ้าชายแห่งโมนาโก- รายพระนามคู่อภิเษกสมรสในผู้ปกครองโมนาโก

ม
ร
ม
ม
ราชวงศ์กรีมัลดี
เกิลส์เจเนอเรชันทัวร์

เกิลส์เจเนอเรชันทัวร์ (Girls' Generation Tour) เป็นเอเชียทัวร์คอนเสิร์ตครั้งที่ 2 ของกลุ่มศิลปินหญิงจากเกาหลีใต้ เกิลส์เจเนอเรชัน หรือ โซนยอชิแด โดยคอนเสิร์ตนี้เริ่มการแสดงที่โซล เกาหลีใต้ ก่อนจะทำการทัวร์ไปตามเมืองต่างๆในเอเชียอีก 4 เมืองคือ กรุงไทเป ประเทศไต้หวัน, ประเทศสิงคโปร์, เกาะฮ่องกง ประเทศจีน และปิดท้ายที่กรุงเทพมหานคร ประเทศไทย

**ความเป็นมาของคอนเสิร์ต**
SM Entertainment ต้นสังกัดของโซนยอชิแดได้ประกาศการจัดเอเชียทัวร์คอนเสิร์ตครั้งนี้อย่างเป็นทางการในช่วงเดือนมิถุนายนปีพ.ศ. 2554 เริ่มการเปิดจองบัตรเมื่อวันที่ 7 มิถุนายนผ่านทาง GMarket โดยคอนเสิร์ตในเกาหลีใต้จะจัดในวันที่ 23-24 กรกฎาคม พ.ศ. 2554
ต่อมาในวันที่ 11 ตุลาคมก็ได้มีประกาศถึงการจัดคอนเสิร์ตนี้ในประเทศสิงคโปร์ในวันที่ 9 ธันวาคม แต่เนื่องจากเมื่อเปิดจองบัตรนั้น บัตรคอนเสิร์ตได้จำหน่ายหมดในเวลาอันรวดเร็ว จึงต้องมีการเพิ่มรอบการแสดงในวันที่ 10 ธันวาคม ส่วนคอนเสิร์ตที่ฮ่องกงนั้นได้จัดขึ้นเมื่อวันที่ 15 มกราคม พ.ศ. 2555 ก่อนจะสิ้นสุดการทัวร์คอนเสิร์ตนี้ที่กรุงเทพฯ ประเทศไทย เมื่อวันที่ 12 กุมภาพันธ์ โดยเมื่อเริ่มทำการเปิดจองบัตรคอนเสิร์ตในประเทศไทยนั้น โซนยอชิแดก็ได้ทำลายสถิติการจองบัตรคอนเสิร์ตที่รวดเร็วที่สุดในประเทศไทย โดยบัตรราคาสูงสุดของคอนเสิร์ตนั้นขายหมดในเวลาเพียง 10 นาที และบัตรคอนเสิร์ตกว่า 11,000 ที่นั่งก็จำหน่ายหมดภายในเวลาเพียง 20 นาที ซึ่งถือเป็นสถิติการเปิดจองบัตรคอนเสิร์ตที่บัตรขายหมดเร็วที่สุดในประเทศไทย
ในวันที่ 12 กุมภาพันธ์ พ.ศ. 2555 ซึ่งเป็นวันแสดงคอนเสิร์ตในประเทศไทย สมาชิกของโซนยอชิแดก็ได้แจ้งว่า ประเทศไทยจะเป็นประเทศสุดท้ายในการทัวร์คอนเสิร์ตครั้งนี้

**รายการการแสดง**

**ตารางการแสดง**
หมวดหมู่:คอนเสิร์ตทัวร์ในปี พ.ศ. 2554
หมวดหมู่:คอนเสิร์ตทัวร์ในปี พ.ศ. 2555
หมวดหมู่:คอนเสิร์ตทัวร์
หมวดหมู่:เกิลส์เจเนอเรชัน
หมวดหมู่:ทัวร์คอนเสิร์ตของเกิลส์เจเนอเรชัน
วงศ์

วงศ์ อาจหมายถึง- ครอบครัว (family)- วงศ์ตระกูล (kinship, lineage) คำอื่นเช่น เชื้อสาย สายสกุล วงศ์สกุล ตระกูล ญาติ เครือญาติ ความเป็นญาติ วงศาคณาญาติ ฯลฯ- ราชวงศ์ (dynasty)- วงศ์ (ชีววิทยา) (family)- วงศ์ แสนสิริพันธุ์ อดีตสมาชิกสภาผู้แทนราษฏรของจังหวัดแพร่- วงศ์ พลนิกร อดีตสมาชิกสภาผู้แทนราษฎรจังหวัดหนองคาย และอดีตรัฐมนตรีช่วยว่าการกระทรวงอุตสาหกรรม
หมาหริ่ง

หมาหริ่ง หรือ หมาหรึ่ง (badger, ferret-badger; 鼬獾屬) เป็นสัตว์เลี้ยงลูกด้วยนมขนาดเล็ก ในสกุล Melogale ในวงศ์เพียงพอน (Mustelidae)
เป็นสัตว์กินเนื้อขนาดเล็ก จัดเป็นแบดเจอร์สกุลหนึ่ง มีลำตัวยาวประมาณ 33-39 เซนติเมตร ส่วนหางยาว 15-21 เซนติเมตร น้ำหนักประมาณ 2 กิโลกรัม มีช่วงขาที่สั้น เล็บนิ้วกางแยกออกจากกันและมีกรงเล็บที่แหลมคม สีขนเป็นสีน้ำตาลแกมเทาจนถึงสีดำ ส่วนหัวมีสีเข้มกว่าลำตัว มีลายแถบสีขาวระหว่างตาแถบหนึ่ง ซึ่งเห็นได้ชัดเจน และมีแถบสีขาวข้างแก้มและเหนือตาจากผ่านตามแนวสันคอจรดถึงหัวไหล่
เป็นสัตว์ที่มีกลิ่นตัวรุนแรง เนื่องจากมีต่อมผลิตกลิ่นอยู่ที่อยู่ที่บริเวณใกล้ก้น ซึ่งจะผลิตกลิ่นเหม็นออกจากเมื่อถูกคุกคามหรือตกใจ จัดเป็นสัตว์ที่ปรับตัวให้เข้ากับสภาพแวดล้อมได้หลากหลายประเภท ตั้งแต่ป่าดิบ, ทุ่งหญ้า, นาข้าว จนถึงพื้นที่เกษตรกรรมต่าง ๆ ได้เป็นอย่างดี  ในตอนกลางวันจะนอนหลับพักผ่อนในโพรงดินหรือโพรงไม้ ออกหากินในเวลากลางคืน ซึ่งกินได้ทั้งพืชและสัตว์ต่าง ๆ อาทิ ผลไม้, ลูกไม้, สัตว์เลื้อยคลานและสัตว์ครึ่งบกครึ่งน้ำขนาดเล็ก, แมลง, หนู, หอยทาก เป็นต้น ซึ่งบางครั้งอาจปีนต้นไม้ขึ้นไปหากินได้
ฤดูผสมพันธุ์จะอยู่ในช่วงฤดูร้อน โดยจะอยู่ด้วยกันเป็นคู่  ตั้งท้องนานประมาณ 3 เดือน ออกลูกครั้งละ 1-3 ตัว ในราวเดือนพฤษภาคม-มิถุนายน ซึ่งในบางครั้งอาจพบอยู่ด้วยกันในโพรงเดียวประมาณ 4-5 ตัว
พบกระจายพันธุ์ในภูมิภาคเอเชียใต้จนถึงเอเชียอาคเนย์และเอเชียตะวันออก ในประเทศไทยพบเพียงชนิดเดียว ในปัจจุบัน แบ่งออกได้เป็น 6 ชนิด ได้แก่- หมาหริ่งบอร์เนียว (Melogale everetti)- หมาหริ่งจีน (Melogale moschata)- หมาหริ่งฟอร์โมซา (Melogale subaurantiaca)- หมาหริ่งชวา (Melogale orientalis)- หมาหริ่งพม่า (Melogale personata) (เป็นชนิดที่พบในไทย จัดเป็นสัตว์ป่าคุ้มครอง)- หมาหริ่งเวียดนาม (Melogale cucphuongensis)

**อ้างอิง**

**แหล่งข้อมูลอื่น**
หมวดหมู่:แบดเจอร์
หมวดหมู่:สกุลหมาหริ่ง
คาราคอล

คาราคอล (Каракол/Karakol/قاراقول) หรือเดิมชื่อ เปอร์เจวัลสค์ (Пржевальск) เป็นเมืองใหญ่เป็นอันดับ 4 ของประเทศคีร์กีซสถาน ตรงปลายสุดด้านตะวันออกของทะเลสาบอือซึก-เกิล อยู่ห่างจากชายแดนประเทศจีน 150 กิโลเมตร และอยู่ห่างจากบิชเคก เมืองหลวงของประเทศ 380 กิโลเมตร คาราคอลเป็นเมืองหลักของจังหวัดอือซึก-เกิล เมืองนี้มีพื้นที่ km2 และมีประชากร 84,351 คนใน ค.ศ. 2021 (ทั้งสองข้อมูลรวมพื้นที่นิคม Pristan'-Przheval'sk)

**ประชากร**
คาราคอลเป็นเมืองที่ใหญ่เป็นอันดับสี่ของประเทศ เป็นรองเพียงบิชเคก, ออช และจาลาลาบัต เมืองนี้มีประชากรใน ค.ศ. 2021 ที่ 84,351 คน ในจำนวนนี้มี 2,829 คนอาศัยอยู่ใน Pristan'-Przheval'sk ชนกลุ่มน้อยที่มีจำนวนมากที่สุดในคาราคอลคือชาวรัสเซีย (17.0%, สำมะโน 2009) และชาวอุยกูร์ (3.9%)

**ภูมิประเทศ**

**ภูมิอากาศ**
คาราคอลจัดให้มีภูมิอากาศชื้นภาคพื้นทวีป (Dfb) ตามการแบ่งเขตภูมิอากาศแบบเคิพเพิน

**อ้างอิง**

**แหล่งข้อมูลอื่น**
Karakol
หมวดหมู่:เมืองในประเทศคีร์กีซสถาน
หมวดหมู่:เมืองในประเทศคีร์กีซสถาน

หมวดหมู่:ประเทศคีร์กีซสถาน
คีร์กีซสถาน
คีร์กีซสถาน
คีร์กีซสถาน
คีร์กีซสถาน
เมเคเล

เมเคเล หรือ มาคาเล  (อัมฮารา: መቐለ; Mek'ele) เป็นเมืองทางตอนเหนือของประเทศเอธิโอเปีย ทางตะวันออกเฉียงเหนือของทะเลสาบทานา เป็นเมืองหลวงของเขตทิเกรย์ ตั้งอยู่ที่จุดพิกัด display=inline,title อยู่สูงจากระดับน้ำทะเลปานกลาง 2,084 เมตร
หมวดหมู่:เมืองในประเทศเอธิโอเปีย
ม
แทนะนอ

แทนะนอ (Tanana) เป็นเมืองในรัฐอะแลสกา สหรัฐอเมริกา ตั้งอยู่ริมฝั่งแม่น้ำแทนะนอและแม่น้ำยูคอน เมืองมีพื้นที่ 15.6 ตร.ไมล์ (40 ตร.กม.) เป็นผืนดิน 11.6 ตร.ไมล์ (30 ตร.กม.) เป็นผืนน้ำ 4.0 ตร.ไมล์ (10 ตร.กม.) หรือคิดเป็น 25.80%
จากข้อมูลประชากรในปี ค.ศ. 2000 มีประชากร 308 คน ประกอบด้วย  121 ครัวเรือน และครอบครัว 68 ครอบครัว ความหนาแน่นประชากรอยู่ที่  26.6 ต่อ ตร.ไมล์ (10.3/กม²)

**อ้างอิง**
ทแทนะนอ
แม่น้ำยูคอน

แม่น้ำยูคอน (Yukon River) เป็นแม่น้ำสายหลักทางทิศตะวันตกเฉียงเหนือของอเมริกาเหนือ มีต้นกำเนิดอยู่ในรัฐบริติชโคลัมเบีย ประเทศแคนาดา ไหลผ่านดินแดนยูคอน และส่วนปลายแม่น้ำไหลในรัฐอะแลสกา สหรัฐอเมริกา แม่น้ำมีความยาว 1,980 ไมล์ (3,190 กม.) ไหลลงทะเลเบริงบริเวณดินดอนสามเหลี่ยมยูคอน-คัสโคกวิม แม่น้ำมีอัตราการไหลเฉลี่ยที่ 6,430 ม³/วิ (227,000 ฟุต³/วิ)  ครอบคลุมพื้นที่การไหลของน้ำ 832,700 กม² (321,500 ไมล์²) โดยมีพื้นที่ 323,800 กม² (126,300 ไมล์²) ในแคนาดา หรือหากนำมาเปรียบเทียบแล้ว ครอบคลุมพื้นที่มากกว่า 25% ของรัฐเท็กซัสหรือรัฐแอลเบอร์ตา

**อ้างอิง**
ยูคอน
รายพระนามซาปา อินคา

==อาณาจักรอินคา**
มีกษัตริย์ปกครอง 8 พระองค์

**ราชวงศ์เคชัว(ฮูริน)**

**จักรวรรดิอินคา**
มีจักรพรรดิปกครอง 5 พระองค์

**ราชวงศ์เคชัวฮาราน**

**การปกครองภายใต้สเปน**
มีกษัตริย์ปกครอง 5 พระองค์ก่อนที่จะตกเป็นของสเปนอย่างเด็ดขาด

**ราชวงศ์เคชัว**

**ดูเพิ่ม**
จักรวรรดิอินคา
*ประวัติศาสตร์เปรู
ซ
ซ

หมวดหมู่:จักรพรรดิอินคา
หมวดหมู่:ประมุขแห่งรัฐ
หมวดหมู่:ฐานันดรศักดิ์
หมวดหมู่:ฐานันดรศักดิ์ (อิมพีเรียล)
หมวดหมู่:เน็กซ์คอมพิวเตอร์

หมวดหมู่:แอปเปิลคอมพิวเตอร์
หมวดหมู่:สตีฟ จอบส์
หมวดหมู่:บริษัทคอมพิวเตอร์
รายพระนามพระมหากษัตริย์แอซเท็ก

==ก่อนอาณานิคม**
พระมหากษัตริย์แห่งแอซแท็กหรืออีกตำแหน่งหนึ่งว่าทลาโทอานิแห่งเตนอชตีชลัน

**ราชวงศ์เตนอชตีชลัน**

**ภายใต้สเปน**

**ดูเพิ่ม**
ทลาโทอานิ
*รายพระนามผู้ปกครองเท็กซ์โคโค
*รายพระนามผู้ปกครองทลาเทโลโก
*ประวัติศาสตร์เม็กซิโก
*รายพระนามจักรพรรดิเม็กซิโก
อ 
อ
หมวดหมู่:พระมหากษัตริย์แอซเท็ก
สก็อตต์ อาร์มสตรอง (นักมวยปล้ำ)

โจเซฟ สก็อตต์ เจมส์ (Joseph Scott James) เกิด 4 พฤษภาคม ค.ศ. 1959 นักมวยปล้ำอาชีพที่เกษียณอายุและกรรมการมวยปล้ำอาชีพชาวอเมริกัน เป็นลูกชายของบ็อบ อาร์มสตรอง และพี่น้องกับแบรด, สตีฟ และไบรอัน เป็นกรรมการและผู้ผลิตที่WWEในนาม สก็อตต์ อาร์มสตรอง (Scott Armstrong)

**ผลงาน**
Dixieland Championship Wrestling
**DCW Heavyweight Championship (1 time)
*Georgia Championship Wrestling
**NWA National Tag Team Championship (1 time) – with Bob Armstrong
*National Wrestling Alliance
**NWA World Junior Heavyweight Championship (2 times)
*North Georgia Wrestling Association
**NGWA Tag Team Championship (1 time)
*NWA Wrestle Birmingham
**NWA Wrestle Birmingham Tag Team Championship (1 time) – with Bob Armstrong
*Peach State Wrestling
**PSW United States Tag Team Championship (1 time) – with Mad Jack
*Pensacola Wrestling Alliance
**PWA Heavyweight Championship (1 time)
*Southeastern Championship Wrestling
**NWA Southeastern Tag Team Championship (1 time) – with Brad Armstrong
**NWA Southeastern United States Junior Heavyweight Championship (5 times)
*Southeastern Xtreme Wrestling
**SXW Heavyweight Championship (1 time)
**SXW Impact Championship (1 time)
*Tennessee Mountain Wrestling
**TMW Tag Team Championship (1 time) – with Brad Armstrong
*United Championship Wrestling
**UCW Tag Team Championship (1 time) – with Bob Armstrong
*USA Wrestling
**USA Junior Heavyweight Championship (2 times)

**อ้างอิง**

**แหล่งข้อมูลอื่น**
Scott James
หมวดหมู่:นักมวยปล้ำอาชีพชาวอเมริกัน
หมวดหมู่:รายชื่อสมาชิกของดิออธอริตี (มวยปล้ำอาชีพ)
หมวดหมู่:กรรมการมวยปล้ำอาชีพ
กุมภาพันธ์ พ.ศ. 2555

กุมภาพันธ์ พ.ศ. 2555 เป็นเดือนที่ 2 ของปี พ.ศ. 2555 วันแรกของเดือนเป็นวันพุธ วันสุดท้ายของเดือนเป็นวันพุธ
หมวดหมู่:กุมภาพันธ์
*2555-02
ฮนดะ ทาดากัตสึ

ฮนดะ ทาดากัตสึ (Honda Tadakatsu; 17 มีนาคม 1548 – 3 ธันวาคม 1610) เป็นแม่ทัพญี่ปุ่น ในยุคอาซูจิ–โมโมยามะ ถือได้ว่าเป็นอีกหนึ่งบุคคลสำคัญที่ทำให้โทกูงาวะ อิเอยาซุ สามารถจัดตั้งรัฐบาลโชกุนโทกูงาวะได้ และยังเป็นเจ้าแคว้นโอตากิ และเจ้าแคว้นคูวานะ คนแรก 

**ประวัติ**

**ขุนพลแห่งโทกูงาวะ**
ทาดากัตสึทำงานรับใช้อิเอยาซุตลอดชีวิตของเขา โดยสงครามที่สร้างชื่อให้แก่เขา คือ ยุทธการอาเนงาวะ และยุทธการมิกาตางาฮาระในปี  1572 3 ปีต่อมา ทาดากัตสึได้นำกองทัพเข้าทำศึกกับทาเกดะ คัตสึโยริที่นากาชิโนะ และทาดากัตสึยังเป็นหนึ่งในขุนพลที่เข้าร่วมในการรุกรานอาณาจักรโชซอน ของโทโยโตมิ ฮิเดโยชิ ในปี ค.ศ.1593-1594 สงครามครั้งสุดท้ายในชีวิตของทาดากัตสึ คือ ยุทธการที่เซกิงาฮาระ ระหว่างกองทัพฝ่ายตะวันออกที่นำโดยโทกูงาวะ อิเอยาซุกับกองทัพฝ่ายตะวันตกที่นำโดยอิชิดะ มิตสึนาริ ในปี ค.ศ.1600 ด้วยผลงานมากมาย จึงได้รับศักดินาในโอตากิ 100,000 โคกุ กลายเป็น เจ้าแคว้นโอตากิ และต่อมา ได้รับศักดินาในคูวานะ 150,000 โคกุ กลายเป็น เจ้าแคว้นคูวานะ
ฮนดะ ทาดากัตสึมีเอกลักษณ์เฉพาะตัว คือ หมวกเหล็กที่ถูกประดับด้วยเขากวาง และยังมีบุตรชาย 2 คน ชื่อ ฮนดะ ทาดามาซะ และฮนดะ ทาดาโตโมะ และบุตรสาวอีก 1 คน ชื่อ โคมัตสึ ซึ่งต่อมาโชกุนอิเอยาซุขอไปเลี้ยงและตั้งให้เป็น เจ้าหญิงโคมัตสึ

**ตำนาน**
ตำนานกล่าวไว้ว่าฮนดะ ทาดากัตสึเป็นขุนพลที่ผ่านสงครามและสมรภูมิรบมามากมาย  แต่กลับไม่มีรอยแผลแม้แต่รอยเดียว  นอกจากนี้ ยังมีคนกล่าวว่าทุกครั้งที่ทาดากัตสึทำสงคราม  ก็ไม่เคยพ่ายแพ้แม้แต่คร้งเดียว จนได้รับฉายาว่า เทพนักรบแห่งดินแดนอาทิตย์อุทัย 
หมวดหมู่:บุคคลที่เกิดในปี พ.ศ. 2091
หมวดหมู่:ไดเมียว
หมวดหมู่:บุคคลในยุคอาซูจิ–โมโมยามะ
หมวดหมู่:บุคคลในยุคเอโดะ
ยอดเงิน ต.เฉลิมชัย

ยอดเงิน ต.เฉลิมชัย หรือ ยอดเงิน ซีพีเฟรชมาร์ท มีชื่อจริงว่า วีรวุฒิ ยุติมิตร เกิดเมื่อวันที่ 22 พฤษภาคม พ.ศ. 2533 ที่อำเภอสวี จังหวัดชุมพร 

**เกียรติประวัติ**
 แชมป์โลกเยาวชนรุ่นสตรอว์เวท WBC (2553-)
**ชิง  29 มกราคม พ.ศ. 2553 ชนะทีเคโอยก 4 เฮอรี่ โพโนโม (อินโดนีเซีย) ที่ จังหวัดพระนครศรีอยุธยา
** ป้องกันตำแหน่งครั้งที่ 1 25 มิถุนายน พ.ศ. 2553 ชนะทีเคโอยก 2 ริคกี้ ชารีล ฟาร์บัญโญ่ (อินโดนีเซีย) ที่ จังหวัดสระบุรี
** ป้องกันตำแหน่งครั้งที่ 2 24 กันยายน พ.ศ. 2553 ชนะคะแนน เจตลี พูรีซีมา (ฟิลิปปินส์) ที่ โรงแรมสยามโซไซตี้โอเทลแอนด์รีสอร์ต แขวงคลองเจ้าคุณสิงห์ เขตวังทองหลาง แขวงคลองจั่น เขตบางกะปิ กรุงเทพมหานคร
** ป้องกันตำแหน่งครั้งที่ 3 28 มกราคม พ.ศ. 2554 ชนะคะแนน เรย์ ลอริโต (ฟิลิปปินส์) ที่ วัดเขาทอง ต.เขาทอง อ.พยุหะคีรี จังหวัดนครสวรรค์
** ป้องกันตำแหน่งครั้งที่ 4 20 กันยายน พ.ศ. 2554 ชนะคะแนน เพชรสกล เอฟเอกรุ๊ป ที่ จังหวัดกาญจนบุรี- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นสตอร์วเวท WBC 31 ธันวาคม พ.ศ. 2554 แพ้ทีเคโอยก 1 คะซุโตะ อิโอะกะ (ญี่ปุ่น) ที่ เพอเฟคทรอล ยิมเนเซียม โอซะกะ

** อ้างอิง**
   สถิติการชก date=2015-03-16 
หมวดหมู่:บุคคลจากอำเภอสวี
หมวดหมู่:นักมวยสากลชาวไทยรุ่นมินิมัมเวท
หมวดหมู่:แชมป์โลกเยาวชน
หมวดหมู่:นักมวยจากจังหวัดชุมพร
ออลันดาเอ็กซ์เพร็ส

ออลันดาเอ็กซ์เพร็ส (Arlanda Express) คือขนส่งมวลชนระบบรางระหว่างท่าอากาศยานสต็อกโฮล์มออลันดา และสถานีรถไฟกลางสต็อกโฮล์ม ระยะทางประมาณ 39 กิโลเมตร ใช้เวลาในการเดินทางประมาณ 20 นาที ออกจากท่าอากาศยานออลันดาทุกๆ 12 นาที หรือทุก 10 นาทีในชั่วโมงเร่งด่วน เป็นรถไฟแบบใช้กระแสไฟฟ้าเป็นแหล่งพลังงาน ใช้รางร่วมกับรถไฟสายตะวันออกของสวีเดน และระบบรางส่วนตัวของออลันดาเอ็กซ์เพร็สที่วิ่งขนานกันไป หยุดรับส่งผู้โดยสาร 3 สถานีคือ ออลันดาฝั่งใต้ ออลันดาฝั่งเหนือ และสถานีกลางสต็อกโฮล์ม มีผู้โดยสารประมาณ 2.7 ล้านคนต่อปี 
ออลันดาเอ็กซ์เพร็ส เริ่มการก่อสร้างในปี ค.ศ.1999 โดยเป็นการให้เอกชนลงทุนโดยรัฐบาลดูแล และรัฐบาลให้เงินกู้แก่เอกชนในการลงทุน และดูแลผลประกอบการจนถึงปี ค.ศ.2040 เริ่มเปิดให้บริการในปี ค.ศ. 1999 ค่าโดยสารต่อคนประมาณ 260 โครนาสวีเดน แต่มีส่วนลดสำหรับ เด็ก นักเรียน และผู้สูงอายุตามเงื่อนไข 

**ข้อมูลทั่วไป**
ขบวนรถไฟ เป็นชนิด X3 ผลิตโดยบริษัท Alstom ในเมืองเบอร์มิงแฮม ประเทศอังกฤษ ขบวนรถมีความยาว 93.4 เมตร หนัก 193.2 ตัน ประกอบด้วยตัวรถจำนวน 4 โบกี้ มีที่นั้งโบกี้ละ 48 ที่นั้ง วิ่งด้วยความเร็วสูงสุด 200 กม/ชม. 
ออลันดาเอ็กซ์เพร็ส ใช้รางร่วมกับรางรถไฟสายตะวันออกของสวีเดน
หมวดหมู่:การขนส่งระบบรางในประเทศสวีเดน
หมวดหมู่:รถไฟความเร็วสูง
หมวดหมู่:รถไฟฟ้าเชื่อมท่าอากาศยาน
ถนนบางแค

ถนนบางแค (Thanon Bang Khae) เป็นถนนในฝั่งธนบุรี กรุงเทพมหานคร เดิมมีชื่อเรียกว่า "ถนนสุขาภิบาล 1" และ "ถนนบางแค-บางบอน" เริ่มต้นจากถนนเพชรเกษมช่วงแยกบางแคในท้องที่แขวงบางแค เขตบางแค ไปทางทิศใต้ ตัดกับถนนกัลปพฤกษ์ ไปสิ้นสุดที่สะพานข้ามคลองบางโคลัดซึ่งเป็นคลองที่แบ่งเขตระหว่างเขตบางแคกับเขตบางบอน ซึ่งจากจุดนี้ไปก็จะเป็นถนนบางบอน 1

**รายชื่อทางแยก**

**อ้างอิง**
บางแค
บางแค
ธงชาติแองโกลา

ธงชาติแองโกลา ประกาศใช้ในปี พ.ศ. 2518 โดยได้แบบอย่างจากธงขบวนการรักชาติ MPLA ซึ่งได้เรียกร้องเรียกร้องอิสรภาพจากการเป็นอาณานิคมของโปรตุเกสได้สำเร็จ และได้เป็นผู้จัดตั้งรัฐบาล 

**สัญลักษณ์**
สัญลักษณ์สีในธงชาติมีความหมายดังนี้ สีแดง หมายถึง ความกระตือรือร้นและโลหิตของผู้เสียสละในการต่อสู้เรียกร้องอิสรภาพ สีดำ หมายถึง ทวีปแอฟริกา ดาวสีเหลือง หมายถึงลัทธิคอมมิวนิสต์ รูปฟันเฟืองแบ่งครึ่งและมีดดัดแปลงจากสัญลักษณ์ค้อนเคียวของธงชาติสหภาพโซเวียตรุ่นเก่า มีความหมายถึงการให้ความสำคัญแก่อุตสาหกรรม ซึ่งหมายถึงความมั่งคั่งสมบูรณ์

**อ้างอิง**

**แหล่งข้อมูลอื่น**
title=ธงชาติแองโกลา
อแงโกลา
ตัวละครที่ผู้เล่นไม่ได้ควบคุม

ตัวละครที่ผู้เล่นไม่ได้ควบคุม (non-player character บ้างก็เรียกว่า non-person character หรือ non-playable character) หรือ เอ็นพีซี (NPC) ในเกมหมายถึง ตัวละครใด ๆ ที่ไม่ได้ถูกควบคุมโดยผู้เล่น โดยปกติในวิดีโอเกมจะหมายถึง ตัวละครที่ถูกควบคุมโดยคอมพิวเตอร์ผ่านปัญญาประดิษฐ์ (Artificial intelligence หรือ AI) ในเกมเล่นตามบทบาท (Tabletop role-playing game) แบบดั้งเดิมคำนี้จะใช้กับตัวละครที่ถูกควบคุมโดยเกมมาสเตอร์ (Gamemaster หรือ GM) หรือผู้ตัดสิน มากกว่าที่จะใช้คำว่าผู้เล่น
หมวดหมู่:อภิธานศัพท์มัด
หมวดหมู่:คำศัพท์เกมเล่นตามบทบาท
หมวดหมู่:การเล่นวิดีโอเกม‎
หมวดหมู่:คำศัพท์วิดีโอเกม
หมวดหมู่:วงศ์พังพอน

หมวดหมู่:สัตว์เลี้ยงลูกด้วยน้ำนม
หมวดหมู่:สัตว์กินเนื้อ
หมวดหมู่:สัตว์มีแกนสันหลัง
ชะมด

date=March 2020
ภาพ:Viverrids mosaic.jpg|thumb|300px|สัตว์จำพวกชะมดและอีเห็นหลายชนิด (จากซ้ายไปขวา คือ สกุล Paradoxurus, Genetta, Paguma และ Arctictis)
ชะมด หรือ เห็นอ้ม ในภาษาอีสาน (civet) เป็นชื่อสามัญที่ใช้เรียกสัตว์เลี้ยงลูกด้วยนม ในอันดับสัตว์กินเนื้อจำพวกหนึ่ง ที่อยู่ในวงศ์ Viverridae (ในอดีตเคยจัดให้พังพอนอยู่ในวงศ์นี้ด้วย)
โดยคำว่า "ชะมด" ในภาษาไทย สันนิษฐานว่ามาจากคำในภาษาอาหรับว่า "ซะบาด" (زَبَاد)
ชะมดมีรูปร่างโดยรวม คือ ใบหน้าแหลม รูปร่างเพรียว ตัวมีสีเทาหรือนํ้าตาล มีลายจุดสีดำตามยาวทั่วตัว หางและขนหางยาวมีลายเป็นปล้อง สามารถยืดหดเล็บได้เหมือนแมว  มักออกหากินในเวลากลางคืน เป็นสัตว์ที่กินอาหารได้หลากหลายทั้งพืชและสัตว์ เป็นสัตว์ที่ปรับตัวให้เข้ากับสภาพภูมิประเทศได้หลากหลาย โดยสามารถอาศัยอยู่ในชายป่าใกล้ชุมชนหรือแหล่งเกษตรกรรมของมนุษย์ได้เป็นอย่างดี รวมถึงพื้นที่ชุ่มน้ำคล้ายนากด้วยในบางชนิด มีความปราดเปรียวว่องไว หากินทั้งทั้งบนพื้นดินและบนต้นไม้  บางครั้งอาจเข้ามาขโมยเป็ดไก่หรือธัญพืชไปกินเป็นอาหาร โดยในบางชนิดในแอฟริกายังมีพฤติกรรมขโมยกินน้ำตาลสดจากกระบอกที่มีผู้ไปรองเก็บมาจากงวงตาลได้อีกด้วย ซึ่งน้ำตาลนี้จะนำไปหมักเพื่อทำน้ำตาลเมา 
เป็นสัตว์ที่กระจายพันธุ์ในทวีปเอเชีย ในภูมิภาคเอเชียใต้จนถึงเอเชียตะวันออกเฉียงใต้ และเอเชียตะวันออก รวมถึงทวีปแอฟริกาด้วย ในประเทศไทยพบด้วยกันหลายชนิด 
ลักษณะเด่นอีกประการของชะมด คือ มีต่อมกลิ่นอยู่บริเวณใต้โคนหางใกล้กับรูทวารและอวัยวะเพศ ต่อมนี้มีหน้าที่ผลิตสารเคมีกลิ่นฉุนที่มีลักษณะคล้ายน้ำมัน ซึ่งสามารถนำไปใช้ผลิตเป็นหัวน้ำหอมหรือยาสมุนไพรได้ โดยเลี้ยงไว้ในกรงและปักเสาไม้ไว้ที่กลางกรง ชะมดจะเอาต่อมเช็ดสารเคมีนี้ทิ้งไว้ นานวันเข้าจะจับตัวเป็นก้อน จึงขูดออกไปขาย ซึ่งมีสนนราคาขายแพงมาก โดยผลิตภัณฑ์ของชะมดที่มีชื่อเสียงมาแต่โบราณอยู่ที่เมืองอาเจะฮ์ในอินโดนีเซีย 
นอกจากนี้ ชะมดในสกุล Paradoxurus หรืออีเห็นในบางประเทศ เช่น อินโดนีเซีย มีการเลี้ยงชะมดในสกุลนี้ให้กินเมล็ดกาแฟ เมื่อถ่ายมูลออกมาแล้ว เมล็ดกาแฟจะไม่ถูกย่อยสลาย จะออกมาเป็นเมล็ดเหมือนเดิม จากนั้นจะนำไปล้างและคั่วเป็นกาแฟสำหรับจำหน่าย ซึ่งกาแฟลักษณะนี้เรียกว่า "กาแฟขี้ชะมด" เป็นกาแฟที่มีรสชาติกลมกล่อม หอมหวาน อร่อยกว่ากาแฟทั่วไป จึงมีราคาขายที่แพงกว่ากาแฟปกติทั่วไป ทั้งนี้เนื่องจากในระบบย่อยอาหารของอีเห็นมีเอนไซม์ที่ทำให้เมล็ดกาแฟมีรสชาติที่หอมหวาน 
สำหรับในประเทศไทย การเลี้ยงชะมดหรืออีเห็นเพื่อใช้ประโยชน์ในทางเศรษฐกิจ 2 ประการนี้ ยังอยู่ในภาวะเริ่มต้น โดยสวนสัตว์เชียงใหม่เพิ่งสามารถที่จะเพาะขยายพันธุ์ชะมดเช็ดซึ่งเป็นชะมดขนาดเล็กให้ขยายพันธุ์ในที่เลี้ยงได้เป็นที่สำเร็จ

**อ้างอิง**
หมวดหมู่:วงศ์ชะมดและอีเห็น
หมวดหมู่:สัตว์แบ่งตามชื่อสามัญ
หมวดหมู่:วงศ์ชะมดและอีเห็น

หมวดหมู่:สัตว์กินเนื้อ
หมวดหมู่:สัตว์เลี้ยงลูกด้วยน้ำนม
หมวดหมู่:สัตว์มีแกนสันหลัง
ชะมดแผงหางปล้อง

ชะมดแผงหางปล้อง (Large indian civet; Viverra zibetha; อีสาน: เหง็นแผงหางก่าน) เป็นชะมดชนิดหนึ่ง
มีลำตัวสีเทาค่อนข้างดำ มีลายสีดำข้างลำตัว ข้างลำคอมีเส้นสีดำสามแถบพาดผ่านในแนวขวาง มีจุดเด่น คือ ส่วนหางมีลายสีดำสลับกับขาวเป็นปล้อง ๆ 5-6 ปล้อง มีขนสีดำสนิทพาดตั้งแต่กึ่งกลางหลังจนถึงโคนหาง เท้ามีสีดำ ตัวผู้มีขนาดใหญ่กว่าตัวเมียเล็กน้อย
จัดเป็นชะมดที่มีขนาดใหญ่ชนิดหนึ่ง มีความยาวลำตัวและหัว 75-85 เซนติเมตร ความยาวหาง 38-46 เซนติเมตร น้ำหนักตัว 8-10 กิโลกรัม
พบกระจายพันธุ์อย่างกว้างขวางตั้งแต่อนุทวีปอินเดีย, อินโดจีน, ประเทศจีน, ฮ่องกง, มาเลเซีย และสิงคโปร์ สามารถใช้ชีวิตอยู่ได้ในป่าหลากหลายประเภท แม้กระทั่งใกล้ชุมชนของมนุษย์
หากินในเวลากลางคืน กินอาหารได้หลากหลาย โดยจับเหยื่อจะใช้ฟันกัดและสะบัดอย่างแรงจนเหยื่อตายมากกว่าจะใช้เล็บตะปบ ตอนกลางวันจะนอนหลับตามโพรงไม้หรือโพรงหินหรือในถ้ำ
เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
หมวดหมู่:วงศ์ชะมดและอีเห็น
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศจีน
อัลเฟรโด ดิ เอสเตฟาโน

อัลเฟรโด เอสเตฟาโน ดิ เอสเตฟาโน เลาเล (Alfredo Stéfano Di Stéfano Laulhé; 4 กรกฎาคม ค.ศ. 1926 – 7 กรกฎาคม ค.ศ. 2014) เป็นนักฟุตบอลและผู้ฝึก เป็นหนึ่งในผู้เล่นที่ดีที่สุดตลอดกาล ร่วมทีมกับสโมสรฟุตบอลเรอัลมาดริดโดยมากและเป็นเครื่องมือสำคัญในการทำให้ทีมโดยเด่นในถ้วยยุโรป ในคริสต์ทศวรรษ 1950 ช่วงเวลาที่สโมสรได้ถ้วยติดต่อกัน 5 ฤดูกาล ตั้งแต่ปี ค.ศ. 1956 ดิ เอสเตฟาโนเล่นให้กับทีมชาติสเปนโดยมาก แต่เขาก็ลงเล่นให้กับทีมชาติอาร์เจนตินาและโคลอมเบียด้วยเช่นกัน และเขายังชนะรางวัลบาลงดอร์ถึง 2 สมัย ใน ค.ศ. 1957 และ ค.ศ. 1959
เขาถือสถิติในปัจจุบันในฐานะผู้ยิงประตูสูงสุดอันดับ 4 ในลีกสูงสุดของสเปน และถือสถิติผู้ยิงประตูสูงสุดตลอดกาลอันดับ 2 ในลีกของทีมเรอัลมาดริด โดยยิงได้ 216 ประตูในการลงแข่ง 282 นัดในลีก ระหว่าง ค.ศ. 1953 ถึง ค.ศ. 1964

**อ้างอิง**

**แหล่งข้อมูลอื่น**
  Alfredo Di Stéfano at Real Madrid es- 174499-  Di Stéfano's high five UEFA.com-  Di Stéfano's golden memories UEFA.com-  Madrid salute Di Stéfano UEFA.com-  Spain national team stats from Sportec.es-  Detail of international appearances by RSSSF-  European Champions Cup/UEFA Champions League Winning Squads-  European Champions Cup/UEFA Champions League Winning Squads
}}
}}
หมวดหมู่:นักฟุตบอลชาวอาร์เจนตินา
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้จัดการทีมฟุตบอลชาวอาร์เจนตินา
หมวดหมู่:ผู้จัดการทีมฟุตบอลในลาลิกา
หมวดหมู่:ผู้จัดการทีมสโมสรฟุตบอลเรอัลมาดริด
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:นักฟุตบอลทีมชาติอาร์เจนตินา
หมวดหมู่:นักฟุตบอลทีมชาติโคลอมเบีย
หมวดหมู่:ผู้เล่นในฟุตบอลโลก 1962
หมวดหมู่:ชาวอาร์เจนตินาเชื้อสายอิตาลี
หมวดหมู่:บุคคลจากบัวโนสไอเรส
หมวดหมู่:กองหน้าฟุตบอล
หมวดหมู่:ฟีฟ่า 100
หมวดหมู่:ผู้ชนะเลิศบาลงดอร์